Amor Mašović - Wikipedia

# Amor Mašović

### Sa Wikipedije, slobodne enciklopedije

Amor Mašović rođen je 1955. godine u Sarajevu. Diplomirani je pravnik sa pravosudnim ispitom. Diplomirao je na Pravnom fakultetu u Sarajevu. Spada u vrh najznačajnih bošnjačkih intelektualca. Mašović je čovjek bez sumnje čije ime sa posebnim poštovanjem izgovaraju kako u domovini BiH, tako i širom bošnjačke dijaspore. Njegova uloga za vrijeme srpsko-crnogorske s jedne, te hrvatske agresije i genocida s druge strane je veoma značajna, bolje reći nemjerljiva. Kao čovjek i veliki humanista za vrijeme agresije na BiH i Bošnjake bio je predsjednik i vršilac dužnosti Državne komisije za razmjenu ratnih zarobljenika u Vladi RBiH. Po cijeni rizika vlastitog života on se kretao na svim linijama žarišta tražeći i žive i mrtve, odnosno one nad kojim je na najbrutalniji način izvršen etnocid, genocid i koji su bili zatvoreni po srpsko-hrvatskim koncatracionim logorima. I danas u postdaytonskom miru kao predsjednik Komisije za traženje nestalih lica po bosanskim vrletima, jamama, masovnim grobnicama i špiljama otkopava i piše živu historiju stradanja Bosne i Bošnjaka. Strah nas je da bilo šta kažemo o ovom velikom čovjeku i humanisti da će biti premalo.

## [izmijeni] Pozicija

- 1983.-1992. advokatski pripravnik i advokat u Sarajevu;
- 1992.-1995. član, podpredsjednik i vršilac dužnosti predsjednika Državne komisije za razmjenu ratnih zarobljenika u Vladi Republike Bosne i Hercegovine;
- 1996. predsjednik Državne komisije za traženje nestalih osoba u Vladi Republike Bosne i Hercegovine;
- 1997.- predsjedavajući/dopredsjedavajući Federalne komisije za nestale osobe u Vladi Federacije Bosne i Hercegovine;
- 1998. -2000. član Predstavničkog doma Parlamenta Federacije Bosne i Hercegovine;
- Član Komisije za zaštitu ljudskih prava i osnovnih sloboda u Parlamentu FBiH;
- 1999.- član Upravnog odbora Podrinje identifikacijskog projekta (PIP) u Tuzli;
- 2000.-član Upravnog odbora Udruženja za krivično pravo i kriminologiju Federacije Bosne i Hercegovine;
- 2000.- član Zakonodavno-pravne komisije u Parlamentu Federacije Bosne i Hercegovine;
- 2000.- član Nadzornog odbora Instituta za nestale osobe u Sarajevu (MPI);
- 2000.-2002. član Predstavničkog doma Parlamenta Bosne i Hercegovine;
- - član Komisije za jednakopravnost polova u Parlamentu BiH;
- - član Administrativne komisije u Parlamentu BiH;
- 2002.- član Skupštine Kantona Sarajevo;
- - predsjednik Komisije za ljudska prava;
- - član Komisije za ustavna pitanja;
- - član Zakonodavno-pravne komisije;
- 2002.- član Doma naroda Parlamenta Federacije Bosne i Hercegovine;
- predsjednik Ustavne komisije;
- zamjenik predsjednika Komisije za odbranu, sigurnost i kontrolu zakonitosti rada službi za zaštitu ustavnog poretka Federacije Bosne i Hercegovine;
- 2003.- kopredsjedavajući Izvršnog odbora Fondacije "Spomen obilježje i mezarje Srebrenica-Potočari"
- 2003.- član Nadzornog odbora Fondacije "Pravda za Bosnu i Hercegovinu"

## [izmijeni] Nagrade i priznanja

- 1998. godine dobitnik "Zlatne povelje mira i humanizma" za 1998.g., dodijeljene od strane Internacionalne lige humanista (IHL) utemeljene 1976.g. u Filadelfiji Philadelphia) od grupe dobitnika Nobelove nagrade. Priznanje dodijeljeno za "neprocjenjiv doprinos ideji mira, utemeljenog na univerzalnim humanističkim načelima i moralnim principima, za nesebičnu humanizaciju čovjeka, odnos među ljudima";
- 1998. dobitnik "Šestoaprilske nagrade Sarajeva" za 1998.g. za "iskazanu hrabrost, odlučnost i odvažnost u otkrivanju istine o žrtvama agresije na Bosnu i Hercegovinu";
- 2002. dobitnik "Nagrade slobode Saharov" dodijeljenu od strane Helsinškog komiteta Norveške za "odvažan i izvanredan rad u promociji ljudskih prava";
- 1996. - 2002. dobitnik više zahvalnica i priznanja od:
  - Saveza logoraša Bosne i Hercegovine;
  - Organizacije porodica šehida i pogunulih boraca Bosne i Hercegovine;
  - Ljekara za ljudska prava i dr.;
- 1997. -1998. dobitnik priznanja "Ličnost godine 1997." i "Ličnost godine 1998." u anketama dnevnih i nedjeljnih časopisa: "Dnevni avaz", "Svijet", "Ljiljan", "As", "Dani";
- Učesnik više međunarodnih konferencija i kolokvija posvećenih zaštiti i promociji ljudskih prava demokratije, humanizaciji rata i rješavanju problema nestalih osoba u organizaciji Međunarodne komisije za netale osobe – ICMP (Amsterdam–1999), Evropskog foruma za pomoć žrtvama (Windsor, UK-2000), Univerziteta California (Berkeley-2000), Helsinskog komiteta Norveške (Oslo-2002), Međunarodnog komiteta Crvenog križa – ICRC (Geneva-2003), Visoke škole za književnost i humanističke nauke (Lyon-2003);
- U periodu od 1995-2003. godine aktivno sudjelovao u procesima traženja, ekshumacija, autopsija i identifikacija više od 15.000 žrtava ekshumiranih iz 290 masovnih i više od 3500 individualnih grobnica uključujući i žrtve locirane u prirodnim jamama dubine do 80 metara.

Wikicitat na bosanskom jeziku ima članak pod nazivom:
Amor Mašović
Preuzeto sa: "http://bs.wikipedia.org../../../a/m/o/Amor_Ma%C5%A1ovi%C4%87_1af5.html"

Kategorije: Potrebno preuređivanje | Muškarac | 1955 rođenja | Sarajevo | Bošnjak | Bosanskohercegovački političari | Wikicitat

##### Views

- Članak
- Razgovor
- Trenutna verzija

##### Pretraga